ରାଜ୍ୟ ଔଷଧ ନିଗମକୁ ୬୨୫ କୋଟି ସାମଗ୍ରୀର ବରାଦ, ୩ ଶହ କୋଟି ଔଷଧ ଓ ୨୫୦ କୋଟି ଯନ୍ତ୍ରପାତି LocalWire-Odisha LocalWire\nରାଜ୍ୟ ଔଷଧ ନିଗମକୁ ୬୨୫ କୋଟି ସାମଗ୍ରୀର ବରାଦ, ୩ ଶହ କୋଟି ଔଷଧ ଓ ୨୫୦ କୋଟି ଯନ୍ତ୍ରପାତି\nJuly 27, 2019 By LocalWire LeaveaComment\nଭୁବନେଶ୍ବର, ଜୁଲାଇ ୨୭ (ଲୋକାଲ ୱାୟାର):ଭୁବନେଶ୍ବରସ୍ଥିତ ରାଜ୍ୟ ଔଷଧ ନିଗମର ୨୩ତମ ବୋର୍ଡ଼ ବୈଠକରେ ଚଳିତବର୍ଷ ପାଇଁ ଓଡିଶା ମେଡିକାଲ କର୍ପୋରେସନ ସମୁଦାୟ ୬୨୫କୋଟି ଟଙ୍କାର ସାମଗ୍ରୀ କିଣିବା ବୋଲି ନିଷ୍ପତ୍ତି ନେଇଥିବା ଶନିବାର ସୂଚନା ମିଳିଛି ।\nସେଥିରେ ୩ ଶହ କୋଟି ଟଙ୍କାର ଔଷଧ, ୨୫୦ କୋଟିର ଡାକ୍ତରୀ ଯନ୍ତ୍ରପାତି ଓ 'ଖୁସି' ଯୋଜନାରେ ୭୫ କୋଟି ଟଙ୍କାର ସାନଟାରି ନାପକିନ୍ କିଣାଯିବ ବୋଲି କୁହାଯାଇଛି ।\nବୋର୍ଡର ଅଧ୍ୟକ୍ଷ ତଥା ସ୍ବାସ୍ଥ୍ୟ ସଚିବ ଡା. ପ୍ରମୋଦ କୁମାର ମେହେର୍ଦାଙ୍କ ଅଧ୍ୟକ୍ଷତାରେ ଅନୁଷ୍ଠିତ ବୋର୍ଡ ବ୘ଠକରେ ୨୦୧୮-୧୯ ବର୍ଷରେ ନିଗମରେ ହୋଇଥିବା ବିଭିନ୍ନ ଖର୍ଚ୍ଚ ବାବଦରେ ଆଲୋଚନା କରିଯିବା ସହ ସର୍ବସମ୍ମତିକ୍ରମେ ଅନୁମୋଦନ ଲାଭ କରିଛି।\nଆଗାମୀ ଦିନରେ ଔଷଧ ନିଗମର କାର୍ଯ୍ୟ ଓ ଔଷଧର ଖରିଦ ପ୍ରକ୍ରିୟାକୁ ଅଧିକ ସ୍ବଚ୍ଛ ଓ ତ୍ବରାନ୍ବିତ କରାଯିବା ତାହା ଉପରେ ଆଲୋଚନା କରାଯାଇଛି।\nଠିକଣା ସମୟରେ ବିଭିନ୍ନ ଡାକ୍ତରଖାନା ଗୁଡ଼ିକରେ ଯେଭଳି ଆବଶ୍ୟକ ଔଷଧ ପହଞ୍ଚି ପାରିବ ତାହା ଉପରେ ଗୁରୁତ୍ବ ଦିଆଯାଇଥିବା ଜଣେ ଅଧିକାରୀ ଜଣାଇଛନ୍ତି ।\nଏହି ଅବସରରେ ୨୦୧୯-୨୦ ବର୍ଷ ପାଇଁ ସ୍ବାସ୍ଥ୍ୟ ବିଭାଗର ସଚିବ ଡା. ମେହେର୍ଦା ଓ ରାଜ୍ୟ ଔଷଧ ନିଗମର ପରିଚାଳନା ନିର୍ଦେଶିକା ଯାମିନୀ ଷଡ଼ଙ୍ଗୀ ମଧ୍ୟରେ ଏକ ବୁଝାମଣାପତ୍ର ସ୍ବାକ୍ଷରିତ ହୋଇଛି।\nରାଜିନାମା ଅନୁସାରେ,ରାଜ୍ୟ ସରକାରଙ୍କ ଏକ ଦାୟିତ୍ବପୂର୍ଣ୍ଣ ଓ ବିଶ୍ବସନୀୟ ଏଜେଣ୍ଟଭାବେ ଔଷଧ ନିଗମ ଗୁଣାତ୍ମକ ଔଷଧ ସଂଗ୍ରହ କରି ଯୋଗାଇବା ସହିତ ସ୍ବଚ୍ଛତା ଉପାୟରେ ଏହା ଖରିଦ କରିବ ତଥା ସେସବୁ ବ୘ଜ୍ଞାନିକ ଉପାୟରେ ମହଜୁଦ ରଖିବା, ଆବଶ୍ୟକ ମୁତାବକ ଠିକଣା ସମୟରେ ତାହାକୁ ରାଜ୍ୟର ବିଭିନ୍ନ ଡାକ୍ତରଖାନା ଗୁଡ଼ିକୁ ଯୋଗାଇ ଦେବେ ବୋଲି କୁହାଯାଇଛି ।\nସେହିପରି ଡାକ୍ତରୀ ଯନ୍ତ୍ରପାତି, ସରଞ୍ଜାମ ଓ ଅନ୍ୟାନ୍ୟ ଭିତ୍ତିଭୂମି ଆଦି ସରକାରଙ୍କୁ ଯୋଗାଇବା ସମୟରେ ଗୁଣାତ୍ମକ ଓ ମିତବ୍ୟୟତା ଅବଲମ୍ବନ କରିବା ପାଇଁ କୁହାଯାଇଛି।\nଏହି ବ୘ଠକରେ ଜାତୀୟ ସ୍ବାସ୍ଥ୍ୟ ମିଶନ ନିର୍ଦେଶିକା ଶାଳିନୀ ପଣ୍ଡିତଙ୍କ ସମେତ ଅନ୍ୟାନ୍ୟ ଉଚ୍ଚ ପଦସ୍ଥ ଅଧିକାରୀମାନେ ଉପସ୍ଥିତ ଥିଲେ ।
